laion/Wikipedia-Exotic huggingface dataset:
დუისის ეკლესია (ღვინეთი)

დუისის ეკლესია — ეკლესია ახმეტის მუნიციპალიტეტში, სოფელ დუისში. დგას სოფლის აღმოსავლეთით 800 მეტრზე, მდინარე ალაზნის მარცხენა ნაპირას, ღვინეთად წოდებულ ადგილზე. განეკუთვნება გვიანდელ შუა საუკუნეებს. ეკლესია დარბაზულია, გეგმით სწორკუთხა (5,9 X 4,25), ნაგებია ნატეხი ქვის ირეგულარული წყობით. კედლები შიგნით და გარედან ბათქაშითაა მოსწორებული. შესასვლელი სამხრეთიდან და ჩრდილოეთიდანაა. სამხრეთ კარი შიგნიდან თაღოვანია, გარედან - სწორკუთხა. ჩრდილოეთ კარი ორივე მხრიდან თარაზულად ყოფილა გადახურული (შემორჩენილია კვალი). აღმოსავლეთით კონქით გადახურული ნახევარწრიული აფსიდია, რომელიც გრძივი კედლებისგან ორ-ორი საფეხურითაა გამოყოფილი. აფსიდის ღერძზე მაღალი თაღოვანი სარკმელია, რომლის ორივე მხარეს თითო პატარა სწორკუთხა ნიშია. სარკმლის ქვემოთ, კედელთან, ტრაპეზია (წაქცეულია). საკურთხეველი დარბაზისაგან გამოყოფილია კანკელით (გვიანდელია), რომლის ღერძზე აღსავლის კარია, გვერდებზე - თითო თაღოვანი ღიობი. დარბაზის სამხრეთ და დასავლეთ კედლებში თითო თაღოვანი სარკმელია. დასავლეთ სარკმლის თაღის წვერი კამარის ქუსლის დონეზეა. დარბაზი ცილინდრული კამარით ყოფილა გადახურული, რომლისგანაც მხოლოდ ჩრდილოეთ გვერდის ნაწილიღა შემორჩა. ჩრდილოეთ ფასადზე შემორჩენილია თაროსებრი ლავგარდნის რამდენიმე ქვა. ეკლესიის სამხრეთ-დასავლეთით ოციოდე მეტრზე, ნატეხი ქვის ირეგულარული წყობით ნაშენი, გეგმით კვადრატული (8,7 X 8,7 მ) ნაგებობის დასავლეთ, სამხრეთ და ჩრდილოეთ კედლებია შემორჩენილი. დასავლეთ კედელს შესასვლელის სამხრეთ წირთხლის მცირე ნაწილი შემორჩა. დვალი თ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 78.
ჯონ პლანტაგენეტ ბედფორდი

ჯონ პლანტაგენეტ ბედფორდი (ინგლ. John of Lancaster, 1st Duke of Bedford; დ. 20 ივნისი, 1389 — გ. 11 სექტემბერი, 1435, რუანი) — ჰერცოგი, ინგლისის სახელმწიფო მოღვაწე. ინგლისის მეფე ჰენრი V-ის ძმა. განაგებდა ინგლისს ჰენრი V-ის საფრანგეთში ყოფნისას. 1416 წელს სარდლობდა ფლოტს, რომელმაც დაამარცხა საფრანგეთის ფლოტი სენის შესართავთან. ჰენრი V-ის სიკვდილის შემდეგ ბედფორდმა საფრანგეთის და ინგლისის მეფედ გამოაცხადა მცირეწლოვანი ჰენრი VI, თვითონ კი საფრანგეთის რეგენტი გახდა. 1423 წელს შეუკავშირდა ბურგონის ჰერცოგს. 1424 წელს დაამარცხა ფრანგები ვერნეისთან ბრძოლაში. 1428 წელს ალყა შემოარტყა ორლეანს, მაგრამ ჟანა დ'არკთან ბრძოლაში დამარცხდა. მისი მმართველობისას შედგა ჟანა დ'არკის სასამართლო პროცესი. ქართული საბჭოთა ენციკლოპედია, ტ. 2, თბ., 1977. — გვ. 266.
სნუკერი

სნუკერი (ინგლ. snooker) — ბილიარდის სახესხვაობა. ძირითადად გავრცელებულია დიდ ბრიტანეთში. XX საუკუნის 70-იანი წლებიდან თამაში პოპულარული გახდა პრაქტიკულად მთელ მსოფლიოში, განსაკუთრებით ევროპასა და ჩინეთში. მთავარი ტურნირი — მსოფლიო ჩემპიონატი (ტარდება ყოველწლიურად). პროფესიონალური ბილიარდისა და სნუკერის საერთაშორისო ასოციაცია (ინგლისური) Global Snooker (ინგლისური) სნუკერის წესები კომენტარებით (რუსული)
სნუკერის ტურნირების სრული სია

ქვემოთ მოყვანილია სნუკერის პროფესიონალური ტურნირების სრული სია, ასევე ზოგიერთი სამოყვარულო შეჯიბრება. ეს არის სნუკერის პროფესიონალური რეიტინგული ტურნირების სია. ქვემოთ ჩამოთვლილი სნუკერის ტურნირები არარეიტინგული და მოწვევითია. სია სნუკერის ტურნირებისა, რომლებიც იყენებენ სნუკერის ოფიციალური წესებისგან განსხვავებულ, თამაშის ალტერნატიულ წესებს. ქვემოთ მოცემულია სია სნუკერის პროფესიონალური ტურნირებისა, რომლებიც ამჟამად აღარ შედის სნუკერის კალენდარში. ქვემოთ მოცემული სნუკერის ტურნირები იყო არარეიტინგული და მოწვევითი. სნუკერის ტურნირები (ინგლისური) სნუკერის ტურნირების სრული სია კრის ტერნერის არქივში დაარქივებული 2010-05-28 საიტზე Wayback Machine. (ინგლისური)
უნგრეთის ეროვნული ასამბლეა

უნგრეთის ეროვნული ასამბლეა — ერთპალატიანი წარმომადგენლობითი და საკანონმდებლო ორგანო უნგრეთში. ეროვნული ასამბლეა შედგება 199 დეპუტატისაგან, რომლებსაც ირჩევენ 4 წლის ვადით. დეპუტატებს არჩევა ხდება შერეული სისტემით. დეპუტატს ირჩევენ მაჟორიტარული და პროპორციული საარცევნო სისტემის საფუძველზე (ბარიერი 5 %). (უნგრული) ოფიციალური საიტი
აწყურის ეკლესია

აწყურის ეკლესია — ეკლესია ახმეტის მუნიციპალიტეტში, სოფელ აწყურში. დგას სოფლის ჩრდილოეთით ვენახებში. განეკუთვნება XIX საუკუნეს. ეკლესია დარბაზულია (6,8 X 4,3 მ), ნაშენია რიყის ქვით, აგურითა და კირის დუღაბით. კედლები ძირითადად რიყის ქვისაა. კონსტრუქციული ნაწილები და კარ-სარკმლები აგურითაა გამოყვანილი. ძეგლი დაზიანებულია: ჩამოშლილია კონქი და დარბაზის კამაროვანი გადახურვა, მონგრეულია კედლის ზედა ნაწილები. შესასვლელი დასავლეთიდან და სამხრეთიდანაა. ორივე კარი გარედან თაღოვანია, შიგნიდან - თარაზულადაა გადახურული. აღმოსავლეთით, ნახევარწრიული აფსიდის ღერძზე სწორკუთხა სარკმელია, რომლის ორივე მხარეს თითო თაღოვანი ნიშია. ჩრდილოეთ ნიში გეგმით ნახევარწრიულია და სამხრეთ ნიშზე უფრო დიდია. დარბაზის გრძივი კედლების შუაში და დასავლეთ კუთხეებში მარტივი პილასტრებია, რომლებსაც კამარის საბჯენი თაღები (შემორჩენილია ქუსლების ნაწილები) ეყრდნობოდა. სამხრეთ, დასავლეთ და ჩრდილოეთ კედლებში თითო თაღოვანი სარკმელია. დვალი თ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 57.
აწყურის წმინდა ელიას ეკლესიები

აწყურის წმინდა ელიას ეკლესიები — ეკლესიები ახმეტის მუნიციპალიტეტში, სოფელ აწყურში. ორივე დგას სოფლის სამხრეთ-აღმოსავლეთით 3-3,5 კილომეტრზე, ტყეში, ერთმანეთისაგან ასიოდე მეტრის დაშორებით. განეკუთვნება გვიანდელ შუა საუკუნეებს. ორივე ეკლესია დარბაზულია, გეგმით სწორკუთხა, ნაგებია რიყის ქვით. ზემო ეკლესია (6,2 X 4,6 მ) შემაღლებულ ადგილზე დგას. მისი კედლები შიგნიდან და გარედან მობათქაშებულია. ძეგლი თითქმის მთლიანად დანგრეული, შემორჩენილია ეკლესიის აღმოსავლეთ ნახევარი და ჩრდილოეთ კედლის მცირე ნაწილი, რომელშიც შესასვლელის აღმოსავლეთ წირთხლი შეიმჩნევა. ნახევარწრიულ აფსიდში ვიწრო სწორკუთხა სარკმელია, სარკმლის სამხრეთით - მცირე ნიში. ქვემო ეკლესიიდან (6,5 X 4,5 მ) მცირე სიმაღლეზე მხოლოდ დასავლეთის, სამხრეთის და ჩრდილოეთის კედლებიღა დგანან. შესასვლელი ჩრდილოეთიდან ჰქონია. მეორე კარი, რომელიც მინაშენში (დანგრეულია) გადიოდა, სამხრეთითაა. დვალი თ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 57.
აწყურის კვირაცხოვლის ეკლესია

აწყურის კვირაცხოვლის ეკლესია — ეკლესია ახმეტის მუნიციპალიტეტში, სოფელ აწყურში. დგას სოფლის სამხრეთით ერთ კილომეტრზე, მთაზე. განეკუთვნება გვიანდელ შუა საუკუნეებს. ეკლესია დარბაზულია (3,65 X 3,1 მ), უაფსიდო, ნაგებია რიყის ქვით. წყობა ირეგულარულია. ეკლესიაში შესასვლელი სამხრეთიდანაა. კარი სწორკუთხაა. აღმოსავლეთ კედელში ვიწრო, სწორკუთხა სარკმელია, მის ორივე მხარეს — თითო პატარა ნიში. დარბაზი საკურთხეველთან ერთად გადახურულია შეისრული ფორმის სხმული კამარით. ეკლესიას ქვიშაქვის თხელი ქვებით ნაწყობი თაროსებრი ლავგარდანი აქვს. ეკლესია გადახურული ყოფილა კრამიტით. ჭინჭარაძე დ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 59.
კაასუიტსუპი

კაასუიტსუპი (გრენლ. Qaasuitsup Kommunia, დან. Qaasuitsup Kommune) — 2009 წლიდან გრენლანდიის ერთ-ერთი კომუნა (სულ ოთხიდან). მოსახლეობა — 17679 ადამიანი (2009). ცხოვრობენ 660 ათას. კმ²-ზე. უდიდესი ქალაქი და ადმინისტრაციული ცენტრია ილულისატი. (4528 ადამიანი ). მთელი მოსახლეობა ცხოვრობს სანაპიროზე და მახლობელ კუნძულებზე. კონტინენტურ ნაწილს იკავებს ყინული. კაასუიტსუპის კომუნა შედგება ყოფილი კომუნებისგან: კაანააკისგან, უუმანაკისგან, უპერნავიკისგან, კეკერტარსუაკისგან, ილულისატისგან, კასინგიანგუტისგან და ასიაატისგან. კომუნა იკავებს იმხელა ფართობს, რომ იქ დაეტევა მთელი უკრაინა. ეს არის მსოფლიოში ყველაზე დიდი ადმინისტრაციული ერთეული. კომუნა ჩრდილო-დასავლეთით ესაზღვრება კანადას. Qaasuitsup Kommunia დაარქივებული 2011-07-21 საიტზე Wayback Machine. — კომუნის ოფიციალური საიტი. ↑ 1.0 1.1 https://cpr.dk/cpr-systemet/aendringer/kommunesammenlaegninger-opdeling/groenland-2018
წინუბნის ღვთისმშობლის ეკლესია

წინუბნის ღვთისმშობლის ეკლესია — ეკლესიები ახმეტის მუნიციპალიტეტში, სოფელ წინუბანში. დგას სოფლის ჩრდილო-დასავლეთით 200 მეტრზე. განეკუთვნება გვიანდელ შუა საუკუნეებს. ეკლესია უაფსიდოა (4,3 X 3,6 მ), ნაგებია ნატეხი ქვით. წყობა ირეგულარულია. შემორჩენილია მხოლოდ ჩრდილო და დასავლეთ კედლების ნაწილები (სიმაღლე 1,3-1,5 მ). ეკლესიას შესასვლელი დასავლეთიდან ჰქონია. ჭინჭარაძე დ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 160.
კრუსიბლის თეატრი

კრუსიბლის თეატრი (ინგლ. Crucible Theatre) — თეატრი ქალაქ შეფილდში, ინგლისში, აიგო 1971 წელს და განლაგებულია ქალაქის ცენტრში. ეს თეატრი გამოიყენება როგორც თეატრალური სპექტაკლებისთვის, ასევე სნუკერის მთავარი ტურნირის — მსოფლიო ჩემპიონატის გასამართადაც. კრუსიბლში უმეტესწილად იდგმება ახალი სცენები ან პიესები, ასევე იმართება უკვე ცნობილი დადგმების რეპეტიციები. ახალი დადგმები ფასდება შეფილდის თეატრების წარმომადგენლების ჯგუფით. ყველაზე მნიშვნელოვანი შეჯიბრი კრუსიბლში — სნუკერის მსოფლიო ჩემპიონატი. ის ტარდება ყოველწლიურად 30-ზე მეტი წლის განმავლობაში (1977 წლიდან). 2009 წელს მსოფლიო ჩემპიონატის გამართვის კონტრაქტი გახანგრძლივდა ხუთი წლით. შენობაში ასევე იმართება მაგიდის ჩოგბურთისა და სქუოშის პროფესიონალური ტურნირების მატჩები. ოფიციალური საიტი შეფილდის თეატრი დაარქივებული 2006-07-05 საიტზე Wayback Machine. (ინგლისური) ↑ მსოფლიო ჩემპიონატი შეფილდში დარჩება. Eurosport.ru (19 ოქტომბერი 2008 წელი). დაარქივებულია ორიგინალიდან — 2011-08-20. ციტირების თარიღი: 2013-04-27.
ძიუდოს ევროპის ჩემპიონატი 2013

ძიუდოს ევროპის ჩემპიონატი 2013 — რიგით 62-ე ევროპის ჩემპიონატი, რომელიც ჩატარდა უნგრეთის დედაქალაქ ბუდაპეშტში. შეჯიბრი მიმდინარეობდა 2013 წლის 25-დან 28 აპრილამდე. ოფიციალური საიტი დაარქივებული 2013-06-03 საიტზე Wayback Machine. 2013 EJC website
ახალი ალბომი

ახალი ალბომი — ჯგუფ 33ა-ს სტუდიური ალბომი, რომელიც გამოვიდა 2005 წელს. C'est la vie 2:49 სდუმს ტყე (Hot Dog) 2:41 J'ai noue nos lacets 2:09 იმედის დილა 1:27 Еще Pаз 2:22 გალაკტიონი 4:28 თბილისო 2:45 მაია 3:55 ფანდური 2:16 უბრალო სიმღერა 2:11 ალტი 4:13 ალბომი YouTube-ზე (ოფიციალური არხი)
ჯო დეივისი

ჯო დეივისი (ინგლ. Joe Davis; დ. 15 აპრილი, 1901, დერბიშირი, ინგლისი — გ. 10 ივლისი, 1978(1978-07-10), ჰემპშირი, ინგლისი) — ინგლისელი პროფესიონალი სნუკერისტი და ინგლისური ბილიარდის მოთამაშე. დაიბადა დერბიშირში. სნუკერის პირველი მსოფლიო ჩემპიონატის ერთ-ერთი ორგანიზატორი. სნუკერ პლუსის დამაარსებელი. სნუკერის მსოფლიო ჩემპიონატის 15-გზის გამარჯვებული. ჯო დეივისმა ბილიარდის მწვერვალისკენ წინსვლა 13 წლისამ დაიწყო. მაშინ მან გაიმარჯვა ადგილობრივ ჩემპიონატზე მოყვარულთა შორის. დეივისმა პროგრესირება განაგრძო და, საბოლოოდ, სრულწლოვანების ასაკში მიიღო პროფესიონალის სტატუსი. მსოფლიო ჩემპიონატი სნუკერში გამარჯვებული — 1927—1940, 1946 მსოფლიო ჩემპიონატი ინგლისურ ბილიარდში გამარჯვებული — 1928—1930, 1932 მსოფლიო ჩემპიონატი ინგლისურ ბილიარდში ფინალისტი — 1926—1927, 1933—1934 News of the World Championship გამარჯვებული — 1950, 1953, 1956 News of the World Championship მეორე ადგილი — 1954—1955, 1959 Gold Cup გამარჯვებული — 1936/37, 1937/38 Sunday Empire News Tournament გამარჯვებული — 1948/49 მსოფლიო ჩემპიონატი სნუკერში პროფილი World Snooker-ზე (ინგლისური) პროფილი Global-Snooker-ზე დაარქივებული 2010-01-02 საიტზე Wayback Machine. (ინგლისური) მსოფლიო ჩემპიონატის ისტორია Top-Snooker-ზედაარქივებული 2011-10-21 საიტზე Wayback Machine. (რუსული) მოკლე ბიოგრაფია კრის ტერნერის არქივში დაარქივებული 2012-05-10 საიტზე Wayback Machine. (ინგლისური)
უოლტერ დონალდსონი

უოლტერ დონალდსონი (ინგლ. Walter Donaldson; დ. 4 იანვარი, 1907, კოტბრიჯი, შოტლანდია — გ. 1973, ბუკინგემშირი, ინგლისი) — შოტლანდიელი პროფესიონალი სნუკერისტი, სნუკერის მსოფლიო ჩემპიონატის ორგზის გამარჯვებული. უოლტერ დონალდსონი პროფესიონალი უკვე 16 წლის ასაკში გახდა, მას შემდეგ, როდესაც მოიგო ეროვნული ჩემპიონატი ყმაწვილებს შორის. თუმცა თავისი სადებიუტო თამაში სნუკერის მსოფლიო ჩემპიონატზე მან გამართა 1933 წელს — მაშინ მან ნახევარფინალში დათმო ჯო დეივისთან. შემდეგ მან გამოტოვა კიდევ ხუთი ჩემპიონატი, ხოლო, როდესაც დაბრუნდა, მხოლოდ მეოთხედფინალს მიაღწია. როდესაც დაიწყო ომი, დონალდსონი ჯარში გაიწვიეს. პირველივე ომისშემდგომ ჩემპიონატზე უოლტერმა დაამყარა ახალი რეკორდი სერიის სიდიდეში — ახლა ის შეადგენდა 142 ქულას, რაც იმ დროისთვის შესანიშნავი შედეგი იყო. უკვე შემდეგ პირველობაში დონალდსონი გამარჯვებული გახდა, მან ფინალში დაამარცხა ფრედ დეივისი ანგარიშით 82:63. ამგვარად, უოლტერი გახდა პირველი არაინგლისელი მოთამაშე, რომელმაც შეძლო მსოფლიო ჩემპიონატზე გამარჯვება. თუმცა, უოლტერმა ვერ შეძლო შემდეგ წელს ტიტულის შენარჩუნება და დათმო ფრედ დეივისთან, მაგრამ მან პირველი ადგილი დაიბრუნა 1950 წლის მსოფლიო ჩემპიონატზე. შემდეგ მან ოთხჯერ ზედიზედ ითამაშა ფინალში, თანაც ყველა გადამწყვეტ მატჩში მას ეთამაშებოდა ფრედ დეივისი. მაგრამ დონალდსონმა ტურნირის მოგება მეტჯერ ვეღარ მოახერხა. ამ წარუმატებლობების შემდეგ მან თქვა, რომ იმედგაცრუებული იყო და წავიდა პროფესიონალური სნუკერიდან. უოლტერ დონალდსონი გარდაიცვალა სახლში, ბუკინგემშირში, 1973 წელს და დღემდე ის ითვლება ერთ-ერთ ყველაზე ცნობილ სნუკერისტად მთელი ისტორიის განმავლობაში. მსოფლიო ჩემპიონატი სნუკერში გამარჯვებული — 1947, 1950 მსოფლიო ჩემპიონატი სნუკერში ფინალისტი — 1948, 1949, 1951-1954 მსოფლიო ჩემპიონატი სნუკერში პროფილი Prosnookerblog-ზე (ინგლისური) პროფილი Worldsnooker-ზე (ინგლისური)
19 ივლისი

19 ივლისი — გრიგორიანული კალენდრის 200-ე დღე (ნაკიან წლებში – 201-ე დღე). წლის ბოლომდე დარჩენილია 165 დღე. 711 : მუსლიმები ტარიქ იბნ ზიადის მეთაურობით ამარცხებენ ვისიგოთებს როდერიკის წინამძღოლობით. არაბებმა პირენეის ნახევარკუნძული დაიპყრეს. 1544 : ბულონის ალყა დაიწყო. 1692 : სალემის ჯადოქართა სამსჯავრო - ხუთი ქალი ჩამოახრჩვეს ჯადოქრობისთვის სალემში, მასაჩუსეტსი. 1799 : ნაპოვნია როზეტის ქვა, რომლის მეშვეობით შესაძლებელი გახდა ძველეგვიპტური ენის გაშიფვრა. 1870 : საფრანგეთმა ომი გამოუცხადა პრუსიას. 1900 : გაიხსნა პარიზის პეტროპოლიტენი. მის მშენებლობას ხელმძღვანელობდნენ ფულსანჟ ბენევიუ და არქიტექტორი ჰექტორ გიმარა. 1908 : ლონდონში წმინდა პავლეს ტაძარში ეპისკოპოსმა რომელიც ოლიმპიურ თამაშებს ლოცავდა წარმოთქვა ფრაზა რომელიც ოლიმპიური მოძრაობის სიმბოლოდ იქცა, „მთავარია მონაწილეობა და არა გამარჯვება“  1918 : ძალაში შევიდა პირველი საბჭოთა კონსტიტუცია. 1941 : იოსებ სტალინი დაინიშნა საბჭოთა კავშირის თავდაცვის სახალხო კომისარად. 1943 : უინსტონ ჩერჩილმა წარმოადგინა გეგმა რომლის მიხედვით იგეგმებოდა აისბერგების როგორც მცურავი საჰაერო ბაზების გამოყენება. 1946 : გაიმართა მერლინ მონროს პირველი სინჯები, რის შედეგად მან ხელი მოაწერა კონტრაქტს კომპანიასთან „20-ე საუკუნე ფოქსი“ (20th Century Fox). 1952 : ჰელსინკიში დაიწყო მე-15 ოლიმპიური თამაშები. 1963 : ინდონეზიამ განაცხადა რომ სახელი შეუცვალა ინდოეთის ოკეანეს და მას ამიერიდან ინდონეზიის ოკეანე უწოდა. 1980 : მოსკოვში გაიხსნა 22-ე ოლიმპიური თამაშები (მასკოტი სურათზე). 1996 : აშშ-ს ქ. ატლანტაში დაიწყო 26-ე ოლიმპიური თამაშები. 2007 : 2006 წლის 28 სექტემბერს შეწყვეტის შემდეგ რუსეთმა საქართველოს მოქალაქეებისთვის ვიზების გაცემა განაახლა. 2007 : პრატიბა პატილი ინდოეთის პირველი ქალი პრეზიდენტი გახდა. 2010 : სურინამის პარლამენტმა ქვეყნის პრეზიდენტად საერთაშორისო ძებნაში მყოფი დეზი ბაუტერსე აირჩია. 2010 : პრანაბ მუხერჯი ინდოეთის პრეზიდენტად აირჩიეს. 1814 : კოლტი, სემუელ — ამერიკელი ცეცხლსასროლი იარაღის გამომგონებელი (გ.1862) 1834 : დეგა, ედგარ — ფრანგი მხატვარი (გ.1917) 1863 : აბაზაძე, ნიკოლოზ — ქართველი ეთნოგრაფი და საზოგადო მოღვაწე (გ.1931) 1893 : ვლადიმერ მაიაკოვსკი — პოეტი (გ.1930) 1896 : კრონინი, ა.ჯ. — შოტლანდიელი მწერალი (გ.1981) 1938 : ვახტანგ კიკაბიძე — ქართველი საესტრადო მომღერალი, კინომსახიობი, სცენარისტი, კინორეჟისორი. 1947 : მეი, ბრაიან — ინგლისელი გიტარისტი (ჯგუფი Queen) 1874 : ლანი დე მონტებელო, ნაპოლეონ — ფრანგი სახელმწიფო მოღვაწე და დიპლომატი. 1947 : აუნ სან — მიანმარის პოლიტიკური მოღვაწე (დ.1915) მიანმა - აზანინეი ნიკარაგუა - რევოლუციის დღე მართლმადიდებელი ეკლესია აღნიშნავს შემდეგი წმინდანების ხსენების დღეს: სისო დიდი წმინდა მოწამენი მარინი, მართა, ავდიფაქსი, ამბაკუმი, კვირინე, ვალენტინე ხუცესი, ასტერიოსი და სხვა მრავალნი, რომში წამებულნი წმინდა მოწამე ისავრე დიაკონი, ინოკენტი, ფელიქსი, ერმი, ბასილი, პერეგრინე და ორნი ქალაქის მთავარნი - რუფოსი და რუფინე კოინტე ფრიგიელი წმინდა მოწამე ლუკია ქალწული და მის თანა მოწამენი: რიქსე, ანტონი, ლუკიანე, ისიდორე, დიონი, დიოდორე, ქუთონიოსი, არონოსე, კაპიკე და სატური აგრეთვე: ბირმა : წამებულის დღე ნიკარაგუა : განთავისუფლების დღე სხვა თვეები
Blue Foundation

Blue Foundation — ელექტრონული ჯგუფი ბრუკლინიდან. მისი წევრები არიან ტობიას უილნერი (ვოკალი, გიტარა, სინთეზატორი, ბიტი), კრისტინ სტუბ ტეგლბერგი (ვოკალი), ბო რანდე (სინთეზატორი) MC ჯაბერი (ვოკალი), ლას ჰერბსტი (დასატყმელი აკრავები) და ანდრეს უალენგი (ბას-გიტარა). მათი მუსიკა ხასიათდება ლამაზი ქალური ვოკალით, ტრიპ-ჰოპის რიტმით. Blue Foundation ყველაზე ცნობილი გახდა ალბომით Sweep Of Days, რომელშიც შესული იყო სიმღერა „Sweep“, ეს სიმღერა გამოყენებულია ფილმში „მაიამის პოლიცია“. ამასთანავე 2008 წელს კომპოზიცია „Eyes On Fire“ შევიდა ფილმის „ბინდი“ საუნდტრეკში. სტუდიური ალბომები Blue Foundation (April Records 2001) Sweep of Days (Virgin 2004) Solid Origami (Pop Group 2006) Life of a Ghost (EMI/Astralwerks 2007) In My Mind I Am Free (Dead People's Choice 2012) In My Mind I Am Free / Reconstructed (Dead People's Choice 2013) Blood Moon (2016) Silent Dream (2019) ოფიციალური საიტი დაარქივებული 2007-06-30 საიტზე Wayback Machine. http://www.lastfm.ru/music/Blue+Foundation
სომბატჰეი

სომბატჰეი (უნგრ. Szombathely) — უნგრეთის სიდიდით მე-10 ქალაქი. მდებარეობს ქვეყნის დასავლეთ ნაწილში, ავსტრიის საზღვრის სიახლოვეს. წარმოადგენს ვაშის მედიეს ადმინისტრაციულ ცენტრს. სომბატჰეი უნგრეთის უძველესი ქალაქია. აქ დაიბადა წმინდა მარტინე ტურელი. სახელი მომდინარეობს უნგრული სიტყებიდან „szombat“ (შაბათი) და „hely“ (ადგილი), რაც მის საბაზრო ქალაქის ფუნქციებზე მიუთითებს. სწორედ შაბათობით იმართებოდა შუა საუკუნეების ბაზრობები. სომბატჰეი უნგრეთის უძველესი წერილობით დადასტურებული ქალაქია. იგი ახ. წ. 45 წელს რომაელებმა დააარსეს სახელით კოლონია-კლაუდია-სავარიენსუმი და ის წარმოადგენდა რომის პროვინციის — ზემო პანონიის დედაქალაქს. სომბატჰეისთან დაძმობილებული ქალაქებია: ფერარა (იტალია) კაუფბოირენი (ბავარია, გერმანია) კოლინგი (დანია) სისაკი (ხორვატია) ლაპეენრანტა (ფინეთი) მარიბორი (სლოვენია) რამათ-განი (ისრაელი) იოშკარ-ოლა (რუსეთი) უნგრეთის ქალაქების სია ოფიციალური საიტი Aerial photography: Szombathely Official site of the Savaria Historical Festival დაარქივებული 2009-12-07 საიტზე Wayback Machine. ↑ Nemény András: Összefogás és csapatmunka eredményezett sikert Szombathelyen // Híradó — 2019. <a href="https://wikidata.org/wiki/Track:Q1161091"></a> ↑ Magyarország helységnévtára, Detailed Gazetteer of Hungary — KSH, 2024. <a href="https://wikidata.org/wiki/Track:Q1125966"></a><a href="https://wikidata.org/wiki/Track:Q88686710"></a> ↑ Hungarian National Namespace — 2019. <a href="https://wikidata.org/wiki/Track:Q64076372"></a>
გიორგი წერეთელი

საკუთარი სახელი გიორგი წერეთელი შეიძლება აღნიშნავდეს ერთ-ერთ შემდეგ პიროვნებათაგანს: გიორგი წერეთელი — საბჭოთა ეპოქის ქართველი პოეტი გიორგი წერეთელი — ქართველი მწერალი, პუბლიცისტი, საზოგადო მოღვაწე გიორგი წერეთელი — ქართველი ენათმეცნიერი, აღმოსავლეთმცოდნე, აღმოსავლეთმცოდნეობის ქართული სამეცნიერო სკოლის ფუძემდებელი გიორგი წერეთელი — ქართველი პოლიტიკური მოღვაწე გიორგი წერეთელი — ქართველი ეკონომისტი და მათემატიკოსი გიორგი წერეთელი — ქართველი ეკონომისტი და ინჟინერი
აწყურის ღვთისმშობლის ეკლესია

აწყურის ღვთისმშობლის ეკლესია — ეკლესია ახმეტის მუნიციპალიტეტში, სოფელ აწყურში. დგას შუა სოფელში. განეკუთვნება XIX საუკუნეს. ეკლესია დარბაზულია (8 X 5 მ), ნაგებია აგურით. შესასვლელი ორი აქვს: დასავლეთით და სამხრეთით. ორივე კარი სწორკუთხაა. აღმოსავლეთით შიგნიდან ნახევარწრიული, ხოლო გარედან ხუთწახნაგა შვერილი აფსიდია, რომელშიც სიმეტრიულად განლაგებულია სამი ფართო სარკმელი (შუა ამოქოლილია). აფსიდის ჩრდილოეთ ნახევარში ერთი თაღოვანი ნიშია. დარბაზის გრძივ კედლებზე ორ-ორი წყვილი პილასტრია, რომლებსაც საბჯენი თაღები ეყრდნობა. პილასტრების მესამე (დასავლეთ) წყვილი შერწყმულია კუთხეებთან. ეკლესიის ჩრდილოეთ კედელში სამი სარკმელია, სამხრეთ კედელში - ორი. ერთი მრგვალი სარკმელი დასავლეთ კედლის ზედა ნაწილშია. ფასადები შეთეთრებულია. შენობის ოთხივე კუთხეს და საკურთხევლის შვერილის წიბოებს, მთელ სიმაღლეზე, რუსტების იმიტაციით გამოყვანილი თითო პილასტრი ასდევს. გრძივ და დასავლეთ ფასადზე პილასტრებს შორის კიდევ ორ-ორი ასეთი პილასტრია, რომლებიც შესაბამისი ფასადის სიბრტყეს სამ თითქმის თანაბარ ნაწილად ყოფს. თითოეულ ნაწილი ზემოდან ერთმანეთზე ბოლოებით გადაბმული ნახევარწრიული თაღებითაა დასრულებული. ყველა სარკმელს ორმაგი ლილვის ჩარჩო ევლება. სამხრეთ და დასავლეთ ფასადების შუა ნაწილში ბრტყლად გადახურული შესასვლელია მოქცეული, რომელთა თავზე ნახევარწრიული თაღით დასრულებული თითო ნიშია. დასავლეთ ფასადზე, კარის გვერდებზე, წყობის შეღრმავებით საფეხუროვან პოსტამენტზე დაყრდნობილი თითო მაღალი ჯვარია გამოსახული, მათ ზემოთ კი ორმაგი ლილვით მოჩარჩოებული თითო წრიული შეღრმავებაა. ეკლესიას აგურის ორსაფეხურიანი ლავგარდანი აქვს. დასავლეთ კედელზე დაშენებულია გეგმით კვადრატული სამრეკლო. ჭინჭარაძე დ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 59.
აწყურის წამებულის ეკლესია

აწყურის წამებულის ეკლესია — ეკლესია ახმეტის მუნიციპალიტეტში, სოფელ აწყურში. დგას სოფლის სამხრეთით, თეთრი გიორგის ეკლესიის სამხრეთ-დასავლეთით 450 მეტრზე. განეკუთვნება გვიანდელ შუა საუკუნეებს. ეკლესია დარბაზულია (7,9 X 5,6 მ) გეგმით სწორკუთხა, ნაგებია რიყის ქვითა და აგურით. წყობა ირეგულარულია. შესასვლელი დასავლეთიდან და ჩრდილოეთიდან აქვს. ორივე კარი თაღოვანია. აღმოსავლეთით, ნახევარწრიულ აფსიდში ერთი ვიწრო სარკმელია. დარბაზის გრძივ კედლებზე თითო პილასტრია, რომლებსაც ეყრდნობა ტლანქად ნაწყობი, დეფორმირებული ნახევარწრის ფორმის საბჯენი თაღი. მსგავსი ფორმისაა კამარაც. დასავლეთ ფასადზე, კარის ზემოთ, შეღრმავებული ჯვარია გამოსახული. აგურის საფეხუროვანი ლავგარდნიდან შემორჩენილია ფრაგმენტები. ჭინჭარაძე დ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 59-60.
ჯონ პულმანი

ჯონ პულმანი (ინგლ. John Pulman; დ. 12 დეკემბერი, 1923, ინგლისი, დევონშირი — გ. 25 დეკემბერი, 1998, ქალაქი, ინგლისი) — ინგლისელი პროფესიონალი სნუკერისტი. დაიბადა დევონშირში (ინგლისი). 1964 წელს გახდა ინგლისის სნუკერის ჩემპიონატის მოყვარულთა შორის ყველაზე ახალგაზრდა გამარჯვებული და ამის შემდეგ მალევე მიიღო პროფესიონალის სტატუსი. პირველად სნუკერის მსოფლიო ჩემპიონატზე გამოვიდა 1947 წელს, მაგრამ წააგო საკვალიფიკაციო რაუნდში ალბერტ ბრაუნთან, რომელიც ერთი წლით ადრე ჯონმა დაამარცხა სამოყვარულო პირველობის ფინალში. პალმენი ორჯერ გამოჩნდა ჩემპიონატის ფინალში, 1955 და 1956 წლებში, მაგრამ ორივეჯერ ტიტული დაუთმო ფრედ დეივისს. თავისი პირველი ჩემპიონის ტიტული ინგლისელმა მიიღო 1957 წელს, როდესაც ფინალში დაამარცხა ჯეკი რი ანგარიშით 39:34. მიუხედავად იმისა, რომ მსოფლიო პირველობა არ ტარდებოდა შემდეგი ექვსი წლის განმავლობაში, პალმენმა შეძლო თავისი წოდების შენარჩუნება განახლებულ, „ჩელენჯის“ ტურნირზე 1964 წელს — მან თავის კარიერაში მეორედ მოუგო დეივისს, 19:16. ჯონი კიდევ ექვსჯერ გახდა ჩემპიონის თასის მფლობელი (უკანასკნელი — 1968 წელს), მანამ, სანამ თავისი წოდება 1969 წელს სასტარტო მატჩში არ დაკარგა — მაშინ ის დამარცხდა თავის თანამემამულე ჯონ სპენსერთან — ანგარიშით 18:25. აღსანიშნავია, რომ ეს იყო პულმანის პირველი მარცხი 1957 წლიდან. შემდეგ ჯერზე მან კვლავ მოახერხა ფინალში გასვლა, მაგრამ დათმო უელსელ რეი რიარდონთა, 33:37. ხოლო 1975 წელს ჯონმა მოიგო ახალი ტურნირი — Canadian Open. ბოლო თამაში მსოფლიო ჩემპიონატზე პულმანმა ჩაატარა 1980 წელს — მაშინ ის პირველ წრეზე დამარცხდა ჯიმ ვიჩთან, 5:10. ორი წლის შემდეგ ჯონი წავიდა პროფესიონალებიდან, რის შემდეგაც სნუკერის მატჩების კომენტატორი გახდა ტელეარხ ITV-ზე გარდაიცვალა სახლში, კიბიდან ჩამოვარდნის შედეგად. მსოფლიო ჩემპიონატი გამარჯვებული — 1957, 1964 (ორჯერ), 1965 (სამჯერ), 1966, 1968 მსოფლიო ჩემპიონატი ფინალისტი — 1955-1956, 1970 News of the World Championship გამარჯვებული — 1954, 1957 News of the World Championship ფინალისტი — 1958 მსოფლიო ჩემპიონატი სნუკერში პროფილი Worldsnooker-ზე (ინგლისური) ↑ 1969 წლიდან მოყოლებული მსოფლიო ჩემპიონატები ტარდებოდა გამოვარდნაზე, ანუ წინა ჩემპიონი იძულებული იყო ეთამაშე პირველ რაუნდში.